b'\n_START_ARTICLE_\nMladen Kranjc\n_START_SECTION_\nIgralska kariera\n_START_PARAGRAPH_\nMladen Kranjc je v Maribor iz Vara\xc5\xbedina pri\xc5\xa1el leta 1964. Za NK Maribor je na polo\xc5\xbeaju napadalca igral v 60-ih in 70-ih letih prej\xc5\xa1njega stoletja tako v prvi kot drugi Jugoslovanski ligi. Vseh pet sezon v Prvi jugoslovanski ligi je bil prvi strelcev kluba skupaj s 54. dose\xc5\xbeenimi goli. Za Maribor je skupaj v 12 sezonah igral na 311. uradnih tekmah, kar ga na ve\xc4\x8dni lestvici uvr\xc5\xa1\xc4\x8da na 5. mesto in dosegel 104. gole, kar ga uvr\xc5\xa1\xc4\x8da na 4. mesto najbolj\xc5\xa1ih strelcev kluba vseh \xc4\x8dasov , takoj za Klitonom Bozgom. Za NK Maribor je igral od leta 1964 do 1972 ter med leti 1974 in 1977, ko je zaklju\xc4\x8dil z aktivnim igranjem nogometa. Zadnjo uradno tekmo za svoj NK Maribor je odigral 20.11.1977 proti Famosu iz Hrasnice. _NEWLINE_Med leti 1972 in 1974 je igral po eno sezono za NK Dinamo iz Zagreba in za ljubljansko Olimpijo.\n_START_SECTION_\nTrenerska in sodni\xc5\xa1ka kariera\n_START_PARAGRAPH_\nLeta 1977 ko je prenehal z igranjem nogometom na najvi\xc5\xa1ji ravni, je pri\xc4\x8del s trenerskim delom pri mladincih iz Ljudskega vrta, rekreativno pa je treniral in igral za NK Jarenino. Prav tako je opravljal delo nogometnega sodnika na najvi\xc5\xa1jem nivoju. Tako je npr. leta 1984 sodil mestni derbi med NK Mariborom in NK \xc5\xbdelezni\xc4\x8darjem.\n_START_SECTION_\nSmrt\n_START_PARAGRAPH_\nTakrat 43 letni Mladen Kranjc je tragi\xc4\x8dno umrl v prometni nesre\xc4\x8di 22. oktobra 1988. Po kon\xc4\x8dani tekmi NK Jarenina proti NK Male\xc4\x8dniku se je v no\xc4\x8dnih urah z motornim kolesom vra\xc4\x8dal proti domu in v kri\xc5\xbei\xc5\xa1\xc4\x8du magistralnih cest Maribor-\xc5\xa0entilj in Maribor-Lenart v naselju Dolnja Po\xc4\x8dehova v neposredni bli\xc5\xbeini Maribora silovito tr\xc4\x8dil z drugim vozilom ter umrl na kraju nesre\xc4\x8de.'